CELEX: 32016D1344
Language: hr
Date: 2016-08-04 00:00:00
Title: Provedbena odluka Komisije (EU) 2016/1344 оd 4. kolovoza 2016. o odobravanju stavljanja na tržište organskog silicija (monometilsilanetriol) kao novog sastojka hrane u skladu s Uredbom (EZ) br. 258/97 Europskog parlamenta i Vijeća (priopćeno pod brojem dokumenta C(2016) 4975)

6.8.2016   
            
            
               HR
            
            
               Službeni list Europske unije
            
            
               L 213/12
            
         PROVEDBENA ODLUKA KOMISIJE (EU) 2016/1344
   оd 4. kolovoza 2016.
   o odobravanju stavljanja na tržište organskog silicija (monometilsilanetriol) kao novog sastojka hrane u skladu s Uredbom (EZ) br. 258/97 Europskog parlamenta i Vijeća
   
      
         (priopćeno pod brojem dokumenta C(2016) 4975)
      
   
   (Vjerodostojan je samo tekst na engleskom jeziku)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 258/97 Europskog parlamenta i Vijeća od 27. siječnja 1997. o novoj hrani i sastojcima nove hrane (1), a posebno njezin članak 7.,
   budući da:
   
               (1)
            
            
               Društvo LLR-G5 Ltd 27. ožujka 2013. podnijelo je zahtjev irskim nadležnim tijelima za stavljanje organskog silicija (monometilsilanetriol) na tržište kao novog sastojka hrane u smislu članka 1. stavka 2. točke (c) Uredbe (EZ) br. 258/97.
            
         
               (2)
            
            
               Irsko nadležno tijelo za procjenu hrane izdalo je 17. travnja 2013. izvješće o početnoj procjeni. U tom je izvješću zaključeno da je potrebna dodatna procjena u skladu s člankom 6. stavkom 3. Uredbe (EZ) br. 258/97 o novoj hrani.
            
         
               (3)
            
            
               Dana 26. travnja 2013. Komisija je izvješće o početnoj procjeni proslijedila ostalim državama članicama.
            
         
               (4)
            
            
               Komisija se 10. listopada 2013. obratila Europskoj agenciji za sigurnost hrane (EFSA) sa zahtjevom za provođenje dodatne procjene organskog silicija (monometilsilanetriol) kao novog sastojka hrane u skladu s Uredbom (EZ) br. 258/97.
            
         
               (5)
            
            
               EFSA je 9. ožujka 2016. u svojem mišljenju o sigurnosti organskog silicija (monometilsilanetriol, MMST) kao novog sastojka hrane koji se upotrebljava kao izvor silicija u dodacima prehrani i o bioraspoloživosti ortosilicijeve kiseline iz izvora (2) zaključila da je organski silicij (monometilsilanetriol) u predloženim uvjetima uporabe siguran.
            
         
               (6)
            
            
               Na temelju tog mišljenja može se utvrditi da je organski silicij (monometilsilanetriol) kao novi sastojak hrane u skladu s kriterijima utvrđenima člankom 3. stavkom 1. Uredbe (EZ) br. 258/97.
            
         
               (7)
            
            
               Direktivom 2002/46/EZ Europskog parlamenta i Vijeća (3) utvrđuju se zahtjevi o dodacima prehrani. Upotrebu organskog silicija (monometilsilanetriol) trebalo bi odobriti ne dovodeći u pitanje zahtjeve iz tog zakonodavnog akta.
            
         
               (8)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Organski silicij (monometilsilanetriol), kako je utvrđeno u Prilogu ovoj Odluci, može se staviti na tržište Unije kao novi sastojak hrane koji se upotrebljava u dodacima prehrani u tekućem obliku namijenjenima populaciji odraslih u najvećoj dopuštenoj količini od 10,40 mg silicija na dan prema preporuci proizvođača ne dovodeći u pitanje posebne odredbe Direktive 2002/46/EZ.
   Članak 2.
   Oznaka organskog silicija (monometilsilanetriol) koja se ovom Odlukom odobrava za uporabu na etiketi hrane jest „organski silicij (monometilsilanetriol)”.
   Članak 3.
   Ova je Odluka upućena društvu LLR-G5 Ltd., Golden Mile Industrial Park, Breaffy Road, Castlebar, Co. Mayo, F23 VX58, Irska.
   
      Sastavljeno u Bruxellesu 4. kolovoza 2016.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 43, 14.2.1997., str. 1.
   
   
      (2)  EFSA Journal 2016.;14(4):4436.
   
      (3)  Direktiva 2002/46/EZ Europskog parlamenta i Vijeća od 10. lipnja 2002. o usklađivanju zakona država članica u odnosu na dodatke prehrani (SL L 183, 12.7.2002., str. 51.).
   
      PRILOG
      
         SPECIFIKACIJA ORGANSKOG SILICIJA (MONOMETILSILANETRIOL)
      
      
         Identifikacijski podaci organskog silicija (monometilsilanetriol)
      
      
                  Kemijski naziv
               
               
                  Silanetriol, 1-metil-
               
            
                  Kemijska formula
               
               
                  CH6O3Si
               
            
                  Molekulska masa
               
               
                  94,14 g/mol
               
            
                  CAS br.
               
               
                  2445-53-6
               
            
         Priprema organskog silicija (monometilsilanetriol) (vodena otopina)
      
      
                  Parametri
               
               
                  Vrijednost specifikacije
               
            
                  Kiselost (pH)
               
               
                  6,4 – 6,8
               
            
                  Silicij
               
               
                  100 – 150 mg Si/l
               
            
                  Olovo
               
               
                  Najviše 1 μg/l
               
            
                  Živa
               
               
                  Najviše 1 μg/l
               
            
                  Kadmij
               
               
                  Najviše 1 μg/l
               
            
                  Arsen
               
               
                  Najviše 3 μg/l
               
            
                  Metanol
               
               
                  Najviše 5 mg/kg (ostaci)